hvornår skal jeg skifte til sommerdæk?
[læs det fulde svar...](https://www.garfors.dk/nyhed/hvornaar-skal-jeg-skifte-til-sommerdaek/#attribute-159)

det korte svar er i løbet af april. vores råd er at vente til midt i april og samtidig lige konferere med vejrudsigten.


det lange svar:


fagfolk råder generelt til at skifte til sommerdæk i april, fordi dette er måneden, hvor nattefrosten og vintervejret så småt slipper sit tag. mere specifikt er det rigtige tidspunkt for skiftet mellem vinter- og sommerdæk, når temperaturen kommer over 7 grader.


hvornår temperaturen har tænkt sig at blive over 7 grader fra morgenstunden, når vi begiver os ud i trafikken, kan af gode grunde være svært at spå om. venter man til midt i april, bliver oddsene bedre dag for dag. tjekker man samtidig vejrudsigten for de kommende 14 dage, kan man få et rimelig godt bud på, hvor det bærer hen ad for resten af måneden.


få du skiftet dæk på et værksted, kan du selvfølgelig risikere at skulle op i køen bag alle de andre, der har fået samme idé, men at vente en uge eller to med skiftet til sommerdæk er langt fra så kritisk, som når du skal skifte til vinterdæk senere på året, og risikerer at komme på glatis, hvis du er for sent ude. derfor kan det være en god idé lige at se tiden og vejret an et par uger ind i april.

